Návrh

Komuniké

Vláda Slovenskej republiky na svojom zasadnutí dňa...................... prerokovala návrh na udelenie štátneho súhlasu na pôsobenie súkromnej vysokej školy s názvom Vysoká škola v Sládkovičove a schválila uznesenie o udelení štátneho súhlasu. Ide o štvrtý štátny súhlas pre súkromnú vysokú školu v SR. Na tejto vysokej škole v súlade s vyjadrením Akreditačnej komisie sa budú uskutočňovať bakalárske študijné programy verejná politika a verejná správa v rovnomennom študijnom odbore a sociálna práca v rovnomennom študijnom odbore. Skladbou študijných programov prispeje k vzdelávaniu odborníkov v oblastiach verejnej politiky, verejnej správy a sociálnej práce v európskej dimenzii s dôrazom na Euroregión krajín Višegrádskej štvorky a cezhraničnú spoluprácu. Má reálne perspektívy na ďalší rozvoj. Vznikom tejto ďalšej súkromnej vysokej školy sa plní Programové vyhlásenie vlády Slovenskej republiky, podľa ktorého „za súčasť diverzifikácie a vytvárania súťaživého prostredia vláda pokladá aj vznik kvalitných súkromných vysokých škôl.“.